آلمانیا باشباخانی آنگلا مرکل، بیر داها تیتردی.
مرکل، باش باخانلیقدا فنلاند باشباخانی آنتی رینه اوچون تشکیل اولونان رسمی مراسیم‌ده میلی مارشلارین اوخوندوغو سیرادا تیتره‌مه‌یه باشلادی.
مرکلین تیتره‌مه سیراسیندا دیشلرینی سیخدیغی و اؤزونو کنترل ائتمه‌یه چالیشدیغی گؤرولدو.
باشباخانلیقدان آدینی وئرمک ایسته‌مه‌یه‌ن بیر یئتکی‌لی، مرکلین ساغلیغینین یئرین‌ده اولدوغونو بیلدیردی.
آلمان باشباخانی بئله‌لیکله، سون ۳ هفته‌ده، اوچ دفعه تیتره‌مه گئچیرمیش اولدو.
مرکل ۱۸ ژوئنده اوکراینا پرزیدنتی ولادیمیر زلنسکینی قارشیلادیغی سیرادا و ژوئنین ۲۷سینده جمهورباشقانلیغی ساراییندا عدالت باخانی کریستینا لامبرشتین آتاما مراسیمین‌ده تیتر‌مه گئچیرمیشدی.
